Sisäasiainministeriön ihmiskaupan vastainen toimintasuunnitelma

Asettaminen	
	Sisäasiainministeriö on tänään asettanut hankkeen SM:n ihmiskaupan vastaisen toimintasuunnitelman toimeenpanemiseksi ja seurannaksi. 	

Toimikausi	
	 Toistaiseksi	

Tausta	
	Valtioneuvosto hyväksyi 25.8.2005 Suomen kansallisen ihmiskaupan vastaisen toimintasuunnitelman, joka perustui ulkoasiainministeriön asettaman työryhmän 24.3.2005 valmistuneeseen raporttiin. TURJO päätti 29.3.2005, että ministeriössä laaditaan oma ihmiskaupan vastainen toimintasuunnitelma. Tämä suunnitelma hyväksyttiin 24.10.2005.

SM:n toimintasuunnitelmassa suunnitelman toimeenpano- ja seurantavastuu on osoitettu ulkomaalaisosastolle.

Tavoitteet	
	SM:n toimintasuunnitelman toimeenpano ja seuranta.	

Tehtävä	
	Ihmiskaupan vastaisen toiminnan koordinointi SM:n hallinnonalalla. SM:n toimintasuunni-telman seuranta ja toteutus.

Toimintasuunnitelman linjausten viimeistely sekä tarkemman toimenpideluettelon laatiminen ja aikataulutus. Tuloksena viimeistellyt linjaukset sisällytetään osastojen toiminta- ja taloussuunnitelmiin. 

Lisäksi selvitetään ihmiskaupan vastaisen toiminnan organisointi ja resurssitarpeet.

Organisointi	
	Hanketta varten perustetaan työryhmä, jonka puheenjohtajana toimii neuvotteleva virkamies Tuomo Kurri ulkomaalaisosastolta (sihteeri EU-avustaja Pasi Kokkonen, ulkomaalaisosasto).

Työryhmään nimetään edustajat kansainvälisten turvallisuusasioiden ryhmästä, poliisiosas-tolta, rajavartio-osastolta, Keskusrikospoliisista ja Ulkomaalaisvirastosta.

Työryhmä päättää erikseen mahdollisista alatyöryhmistä.

Operatiivinen toiminta koordinoidaan KRP:n johdolla ryhmässä, johon KRP:n edustajien lisäksi osallistuu rajavartiolaitos, Ulkomaalaisvirasto ja poliisi.	

Kustannukset ja rahoitus	
	Työ tehdään virkatyönä.	

	Osastopäällikkö, 
ylijohtaja	Pentti Visanen	

	Hallitusneuvos	Riitta Koponen	

JAKELU	
	UO, KVTR, PO, RO, KRP, UVI	

TIEDOKSI	
	Ministeri Kari Rajamäki
Valtiosihteeri Salmi
Kansliapäällikkö Viljanen
Erityisavustaja Taavitsainen